Under den industrielle revolusjon ble mye industri lagt til Bankside – verft, pakkhus og fabrikker. På grunn av industrien ble Bankside et mål for Luftwaffe under den andre verdenskrig og tungt bombet. Nedbygginga av tradisjonell industri på 1970- og 1980-tallet etterlot Bankside som en industriell ruin, men det nye Globe Theatre og ombygginga av Banksides kraftstasjon til kunstmuseet Tate Modern har gitt området nytt liv.